CELEX: 32022R0462
Language: lv
Date: 2022-03-16 00:00:00
Title: Komisijas Īstenošanas regula (ES) 2022/462 (2022. gada 16. marts), ar ko piešķir pārejas periodu aizsargātās ģeogrāfiskās izcelsmes norādes “Λουκάνικο Πιτσιλιάς” (Loukaniko Pitsilias) (AĢIN) izmantošanai

23.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 94/1
               
            
         KOMISIJAS ĪSTENOŠANAS REGULA (ES) 2022/462
         (2022. gada 16. marts),
         ar ko piešķir pārejas periodu aizsargātās ģeogrāfiskās izcelsmes norādes “Λουκάνικο Πιτσιλιάς” (Loukaniko Pitsilias) (AĢIN) izmantošanai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu,
         tā kā:
         
                     (1)
                  
                  
                     Kipras iestādes 2017. gada 15. septembra vēstulē Komisijai ierosināja uzņēmumam Γρηγορίου Β.Ε. Λτδ (Grigoriou B.E. Ltd) piešķirt pārejas periodu nosaukuma Λουκάνικο Πιτσιλιάς (Loukaniko Pitsilias) izmantošanai; šis uzņēmums valsts iebildumu procedūras laikā pierādīja, ka vairāk nekā piecus gadus ir likumīgi tirgojis produktu ar nosaukumu, kas ir identisks reģistrētajam nosaukumam. Kipras iestādes norādīja, ka šis uzņēmums ir Kipras Gaļas produktu asociācijas (Cyprus Meat Products Association) dalībnieks un ka minētā asociācija pret nosaukuma “Λουκάνικο Πιτσιλιάς” (Loukaniko Pitsilias) reģistrācijas pieteikumu valsts līmenī iesniedza pieņemamu iebildumu, kuru kompetentā iestāde bija noraidījusi. Ņemot vērā to, ka šis uzņēmums atbilst Regulas (ES) Nr. 1151/2012 15. panta 1. punktā paredzētajiem nosacījumiem, Kipras iestādes Eiropas Komisijai ierosināja tam piešķirt pārejas periodu.
                  
               
                     (2)
                  
                  
                     Ar Komisijas Īstenošanas regulu (ES) 2021/154 (2) Komisija nosaukumu “Λουκάνικο Πιτσιλιάς” (Loukaniko Pitsilias) (AĢIN) ierakstīja Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, nepiešķirot uzņēmumam šis uzņēmums Kipras iestāžu pieprasīto pārejas periodu saskaņā ar 15. panta 1. punktu. Īstenošanas regula (ES) 2021/154 stājās spēkā 2021. gada 2. martā.
                  
               
                     (3)
                  
                  
                     2021. gada 1. marta vēstulē Kipras iestādes atgādināja Komisijai par 2017. gada 15. septembra vēstulē iekļauto priekšlikumu par pārejas periodu.
                  
               
                     (4)
                  
                  
                     2021. gada 4. maija atbildē Komisija lūdza Kipras iestādes precizēt un pamatot pieprasītā pārejas perioda ilgumu.
                  
               
                     (5)
                  
                  
                     2021. gada 28. septembra vēstulē Kipras iestādes norādīja, ka tās uzskata piecu gadu pārejas periodu par atbilstošu. Produktu ar tādu pašu nosaukumu kā nosaukums, kas reģistrēts ar Īstenošanas regulu (ES) 2021/154, uzņēmums Γρηγορίου Β.Ε. Λτδ (Grigoriou B.E. Ltd) bija likumīgi tirgojis bez pārtraukuma vairāk nekā 10 gadus pirms aizsargātās ģeogrāfiskās izcelsmes norādes reģistrācijas. Ierosinātā pārejas perioda piešķiršana uzņēmumam ļautu savu darbības ciklu pielāgot un pārstrukturēt, ņemot vērā jauno situāciju.
                  
               
                     (6)
                  
                  
                     Saskaņā ar Kipras iestāžu sniegto informāciju attiecīgais uzņēmums nepiemēro ar šo nosaukumu saistīto specifikāciju; tātad, ja uzņēmums minēto nosaukumu izmantotu, tas pārkāptu Regulas (ES) Nr. 1151/2012 13. panta 1. punktu.
                  
               
                     (7)
                  
                  
                     Produktu ar tādu pašu nosaukumu kā nosaukums, tātad ir izpildījis Regulas (ES) Nr. 1151/2012 15. panta 1. punktā paredzētos nosacījumus, lai uz to attiecinātu pārejas periodu, kas tam ļautu turpināt izmantot nosaukumu, ar kuru attiecīgais produkts tika tirgots. Tāpēc uzņēmumam Γρηγορίου Β.Ε. Λτδ (Grigoriou B.E. Ltd) nosaukumu kā nosaukums, piecus gadus ilgs pārejas periods, lai atļautu tam izmantot aizsargāto nosaukumu “Λουκάνικο Πιτσιλιάς” (Loukaniko Pitsilias).
                  
               
                     (8)
                  
                  
                     Šis nosaukums ir aizsargāts kopš 2021. gada 2. marta, kad stājas spēkā Īstenošanas regula (ES) 2021/154, ar ko reģistrēts nosaukums “Λουκάνικο Πιτσιλιάς” (Loukaniko Pitsilias) (AĢIN), tāpēc atļauja izmantot aizsargāto nosaukumu ir jāpagarina ar atpakaļejošu spēku no minētā datuma.
                  
               
                     (9)
                  
                  
                     Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
                  
               IR PIEŅĒMUSI ŠO REGULU.
         
            1. pants
            Produktu ar tādu pašu nosaukumu kā nosaukums, ir tiesīgs izmantot reģistrēto nosaukumu “Λουκάνικο Πιτσιλιάς” (Loukaniko Pitsilias) pārejas perioda laikā, kas ilgst līdz 2026. gada 1. martam. Šo pārejas periodu piemēro ar atpakaļejošu spēku no 2021. gada 2. marta.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2022. gada 16. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 343, 14.12.2012., 1. lpp.
         
         
            (2)  Komisijas Īstenošanas regula (ES) 2021/154 (2021. gada 3. februāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā “Λουκάνικο Πιτσιλιάς” (Loukaniko Pitsilias) (AĢIN) (OV L 46, 10.2.2021., 4. lpp.).